OzLabs/hebrew-wiki-articles huggingface dataset:
מייקי די

מייקל אנתוני דירינג<ref></ref> (באנגלית: Michael Anthony Deering; נולד ב-25 בנובמבר 1967),<ref></ref> הידוע בשם הבמה שלו מייקי די, הוא ראפר אמריקאי. הוא ידוע בעיקר בשל היותו חבר בלהקת מייקי די & דה אל. איי. פוס ו-Main Source . כחבר ב-Main Source, הוא החליף את לארג' פרופסור ,<ref></ref> שעזב כתוצאה ממחלוקות עסקיות.

ב-1994, הוא השתתף באלבום השני של Main Source, .<ref></ref>

== ביוגרפיה וקריירה ==
מייקי די נולד ב-25 בנובמבר 1967 בלורלטון, קווינס, ניו יורק סיטי, ניו יורק. הוא נולד לוויקטור פישר ולינדה דירינג.<ref></ref> הוריו נפרדו כשהיה צעיר, והוא גדל אצל סבו וסבתו, ג'רום ובטי דירינג בלורלטון קווינס, ניו יורק. הוא השתתף ב-PS 37 בקווינס. לאחר מכן הוא למד ב-JHS 231 בקווינס. הוא למד בתיכון ספרינגפילד גארדנס.<ref></ref>

במהלך הקריירה שלו, עבד עם אל אל קול ג'יי ומלה מל. הסינגל שלו, "What You Need", נדגם עבור הלהיט הבין-לאומי של הזמרת-יוצרת האמריקאית מדונה משנת 1995, "Human Nature", אשר הוביל לכך שמייקי די קיבל קרדיט כאחד מכותבי השיר.<ref></ref><ref></ref>

==קישורים חיצוניים==

* 

== הערות שוליים ==

קטגוריה:ראפרים אמריקאים
קטגוריה:מוזיקאים אמריקאים
קטגוריה:אמריקאים שנולדו ב-1967
אי-ידיעת החוק אינה פוטרת

אי-ידיעת החוק אינה פוטרת (בלטינית: ignorantia juris non excusat; או: ignorantia legis neminem excusat) הוא עיקרון משפטי שלפיו אדם אינו יכול לחמוק מאחריות ומאשמה רק מפני שלא היה מודע לקיומו של החוק שהפר. 

== הסבר ==
העיקרון מבוסס על חזקת ידיעת הדין, היינו על ההנחה כי באחריותו של האזרח להכיר בכוחות עצמו מה נחשב לעבירה פלילית. לולי הנחה זו, הייתה הבורות תירוץ עבור עבריינים המבקשים לחמוק מאחריות. לפיכך, החזקה בדין היא, שכל אדם מכיר את כל חובותיו על פי החוק. למרות שגם בעלי הכשרה משפטית משמעותית לא יכולים להכיר כל פרט בחוק, התפיסה של מערכות משפטיות היא כי זהו מחיר נדרש על מנת לשמור שעצימת עיניים לא תפעל לזכותם של פושעים. בנוסף, יש להניח שבמשטר משפטי בו חל עיקרון זה, אנשים העוסקים בתחום עם מחויבויות מיוחדות, ילמדו על החוקים הרלוונטיים למחויבות זו. העיקרון לא יכול לחול על חקיקה סודית. לכן הוא רלוונטי לחוק שהוכרז עליו כהלכה. בישראל הדרישה הבסיסית היא שהחוק יפורסם ב"רשומות".

מערכות משפט רבות אינן מכירות באי-ידיעת החוק כאחת מההגנות במשפט הפלילי, אלא רק כשיקול להקל על העבריין בגזר הדין.<ref>R v Potter (1978), 39 CCC (2d) 538, 3 CR (3d) 154 (PEISC).</ref><ref>Rex v. Bailey (1800) Russ & Ry 1, 168 E.R. 651</ref> עם זאת, יש מצבים בהם מוכרת אי-ידיעת החוק כטענת הגנה.<ref>Rex v. Ross (1944) 84 C.C.C. 107. British Columbia County Court.</ref> בישראל נקראת טענת הגנה זו טעות במצב משפטי. טענת הגנה זו עשויה להתקבל רק במקרים קיצוניים בהם המעבר על החוק היה כמעט בלתי נמנע. 

בשונה מהגנה של טעות במצב משפטי, יכולה להיות לנאשם טענה אחרת כי לא היה מודע לפרט עובדתי שרק בהתקיימו מעשהו נחשב לעבירה. הגנה זו נקראת בישראל טעות במצב דברים והיא הגנה רווחת במערכות משפט רבות.

== מקורות פילוסופיים ==
מקור לעיקרון, אם כי אינו רלוונטי במיוחד להקשר המודרני, ניתן למצוא אצל פילוסופים יוונים ורומים. בדיאלוג מינוס מחזק סוקרטס את עקרון משפט הטבע שלא ניתן לשינוי ולכן מחייב גם ללא ידיעה פורמלית שלו. הפילוסוף הרומי קיקרו תיאר את משפט הטבע כמחייב אוניברסלית:

==בישראל==
פקודת החוק הפלילי נקבעה בשנת 1936 על ידי ממשלת המנדט. סעיף 8 בה קבע: "אי-ידיעת החוק אינה משמשת הצטדקות לכל מעשה, או אי מעשה, אשר באופן אחר היו מהוים עברה, מלבד אם נאמר בפרוש שידיעת העברין את החק היא יסוד מיסודות העברה". בחוק העונשין, שהחליף בשנת 1977 את פקודת החוק הפלילי, עוסק בעיקרון זה הקובע את ההגנה טעות במצב משפטי: "לעניין האחריות הפלילית אין נפקא מינה אם האדם דימה שמעשהו אינו אסור, עקב טעות בדבר קיומו של איסור פלילי או בדבר הבנתו את האיסור, זולת אם הטעות הייתה בלתי נמנעת באורח סביר."

== ראו גם ==

* אי ידיעת החוק במשפט העברי

==קישורים חיצוניים==
* 
* 

== הערות שוליים ==

קטגוריה:משפט פלילי
אל תען כסיל כאיולתו

אַל תַּעַן כְּסִיל כְּאִוַּלְתּוֹ הוא ביטוי מקראי, שמקורו בספר משלי. הביטוי מדריך את האדם להימנע מלהשיב על דברים שנאמרים לו על ידי אדם טיפש. ההוראה שבביטוי זה אינה מוחלטת ואינה תקפה בכל מצב. בפסוק העוקב בספר משלי מובאת הוראה סותרת: עֲנֵה כְסִיל כְּאִוַּלְתּוֹ. משום סתירה זו הועלתה הצעה אצל חז"ל לגנוז את ספר משלי. בספרות חז"ל ובין פרשני המקרא נאמרו כמה הסברים להבחנה בין המצבים בהם יש לענות לדברי הכסיל לבין המצבים בהם אין לענות לו.

==הסתירה המקראית ודרכים ליישובה==
בשני פסוקים עוקבים בספר משלי מובאות שתי הנחיות סותרות, ולכל הנחיה נימוק:
* ההנחיה: והנימוק: 
* ההנחיה: והנימוק: .
בתלמוד הבבלי מובא שבין היתר בשל סתירה זו ביקשו חכמים לגנוז את ספר משלי:
.

===דרכים ליישוב הסתירה===
{| class="wikitable"
! המקור !! מתי אין לענות !! מתי יש לענות !! הסבר
|-
| תלמוד בבלי|| במילי דעלמא ||| בדברי תורה ||| בדברי תורה יש להשיב וללמד, ואילו בדברים בטלים של העולם הזה רשאי שלא להשיב
|--
|מדרש משלי||במקום שמכירים אותו ואותך|||במקום שאין מכירים אתכם||| במקום שמכירים אתכם עלולים לומר עליך שאתה נושא ונותן עם הכסילים. באותו מקום לא יחושו לדברי הכסיל משום שמכירים אותו. במקום שאין מכירים אתכם עלולים לחשוב שאילו לא הייתה אמת בדבריו של הכסיל לא היית שותק לו
|---
|רבי אברהם אבן עזרא והרלב"ג||כשהסכל מחרף אותך|||כשטועה הסכל בדברי חכמה|||לא ראוי לחוש לשגעונותיו של סכל, אבל להחכים את בני האדם ולהסיר אותם מטעות זה דבר נחוץ
|----
|ספר חסידים||באפיקורוס ישראל|||באפיקורוס גוי|||על דברי אפיקורוס גוי יש לענות, שייתכן שיקבל את תשובתך, ואילו אפיקורוס ישראל סביר שלא ישמע
|}

==קישורים חיצוניים==

*[https://tora.us.fm/tnk1/ktuv/mjly/lanot_o_lo.html לענות או לא לענות?]
* פרופ' יהודה איזנברג, [https://www.daat.ac.il/daat/tanach/ktuvim/mishley26.htm ענה כסיל כאוולתו], באתר דעת
* הרב דוד כוכב, [https://daf-yomi.com/DYItemDetails.aspx?itemId=21216 ענה כסיל כאיולתו], באתר פורטל הדף היומי

==הערות שוליים==

קטגוריה:ניבים וביטויים תנ"כיים
קטגוריה:משלי
ג'סטין גורהם

ג'סטין טרל גורהם (באנגלית: Justin Terrell Gorham; נולד ב-6 באוגוסט 1998) הוא כדורסלן אמריקאי המשחק בעמדת הפאוור פורוורד בריטאס וילנה מליגת העל הליטאית בכדורסל.

== קריירה בתיכון ==
גורהם למד בבית הספר התיכון קלברט הול בטוסון, מרילנד, והתחייב למכללת טוסון.<ref></ref> הוא נמשך לתוכנית בין השאר בשל קרבתה למשפחתו, מה שאפשר לו להיות קרוב לאביו, שאובחן כחולה בסרטן התריסריון .<ref name="duarte"></ref>

== קריירת מכללות ==
כ בטוסון העמיד גורהם ממוצעים של 2.8 נקודות ו-2.9 ריבאונדים למשחק.<ref name="duarte" /> בשנת ה הוא כבר העמיד ממוצעים של 9.8 נקודות ו-6.7 ריבאונדים למשחק, אף על פי ששיחק עם נקע בקרסול.<ref></ref> לעונת ה שלו הועבר גורהם לאוניברסיטת יוסטון וישב לא שיחק במשך שנה בשל חוקי ההעברות של ה-NCAA.<ref></ref> כג'וניור רשם גורהם שלוש נקודות ו-2.5 ריבאונדים בממוצע למשחק.<ref></ref> הוא פתח בחמישייה באופן קבוע בעונת ה שלו.<ref></ref> ב-3 בינואר 2021 הוא קלע 11 נקודות וקטף שיא קריירה של 19 ריבאונדים בניצחון 74–60 על האוניברסיטה המתודיסטית הדרומית.<ref></ref> הוא אסף את הצטיינות של ועידת האתלטיקה השנייה של הקבוצה השנייה (AAC) ונבחר לשחקן המשתפר ביותר של AAC בסיום העונה.<ref></ref> גורהם העמיד ממוצעים של 8.4 נקודות ו-8.6 ריבאונדים למשחק.<ref></ref>

== קריירה מקצועית ==
לאחר תקופתו בטוסון וביוסטון, חתם גורהם ב-15 ביולי 2021 בטלקום בון מהבונדסליגה הגרמנית.<ref></ref>

ב-21 ביולי 2022 חתם גורהם בהפועל גלבוע גליל מליגת העל בכדורסל.<ref></ref> ב-16 במרץ 2023 שוחרר גורהם לבקשתו מהקבוצה וחתם בריטאס וילנה מה-LKL הליטאית.<ref></ref> ב-18 משחקיו בגלבוע רשם גורהם ממוצעים של 13.1 נקודות ו-9.6 ריבאונדים, כולל תשעה דאבל דאבלים.<ref></ref>

== חיים אישיים ==
גורהם הוא בנם של טוניה וג'רי גורהם. אביו נפטר מסרטן התריסריון ב-2016, בגיל 53.<ref name="duarte" />

== קישורים חיצוניים ==

* [https://basket.co.il/player.asp?PlayerId=13078 פרופיל], באתר מנהלת ליגת העל בכדורסל

== הערות שוליים ==

קטגוריה:כדורסלני טלקום בון
קטגוריה:כדורסלני אוניברסיטת יוסטון
קטגוריה:כדורסלני הפועל גלבוע גליל
קטגוריה:מרילנד: כדורסלנים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:אמריקאים שנולדו ב-1998
משה פסל

משה (מושיקו) פסל (נולד ב-23 באוגוסט 1989, כ"ב באב ה'תשמ"ט) הוא חבר הכנסת העשרים וחמש מטעם מפלגת הליכוד. לפני כן היה שדרן רדיו ופרשן טלוויזיה.

==ביוגרפיה==
פסל נולד במושב הדתי נחלים, למד בישיבה התיכונית בכפר גנים והיה תלמידו של הרב שי פירון.

שירת בגדוד קרן בחיל התותחנים ולאחר מכן במדור תקציבים בזרוע היבשה.

עבד כשדרן ברדיו גלי ישראל וכפרשן בערוץ עכשיו 14, והשתתף בעונה התשיעית של תוכנית המציאות האח הגדול<ref></ref>.

שימש כמנהל חברת השיווק הדיגיטלי פילטר לוגיק.

===קריירה פוליטית===
במסגרת פעילות בליכוד, היה ממייסדי ה'לאומיאדה' – אירוע שנתי של מתפקדי הליכוד. היה ראש סניף הליכוד במועצה אזורית חבל מודיעין ויושב-ראש צעירי הליכוד<ref></ref>.

פסל התמודד בבחירות המקדימות בליכוד בשנת 2019 במסגרת הבטחת הייצוג לצעירים, אך הפסיד למאי גולן. בזמנו היה לצעיר חברי מרכז הליכוד.

בבחירות המקדימות בליכוד לקראת הבחירות לכנסת העשרים וחמש דורג ברשימת הליכוד במקום ה-40, במסגרת הבטחת הייצוג לצעירים. בבחירות אלו זכה הליכוד ב-32 מושבים, ופסל לא נבחר לכנסת. ואולם, משהרכיב הליכוד את הממשלה השלושים ושבע, התפטרו חלק מן השרים במסגרת "החוק הנורווגי". ב-9 במרץ 2023 התפטרה השרה גלית דיסטל-אטבריאן מן הכנסת, ופסל החל לכהן כחבר הכנסת ב-12 במרץ.

==חיים אישיים==
מתגורר בגבעתיים.

דודו אלכס פסל הוא מבעלי השליטה בבזן ומכהן שם כדירקטור.

==קישורים חיצוניים==

==הערות שוליים==

קטגוריה:פוליטיקאים ישראלים
קטגוריה:חברי הכנסת העשרים וחמש: חברי כנסת מכהנים במסגרת החוק הנורווגי
קטגוריה:חברי הכנסת מטעם הליכוד
קטגוריה:מתחרי האח הגדול (ישראל)
קטגוריה:סגל גלי ישראל
קטגוריה:פוליטיקאים ישראלים שהשתתפו בתוכניות מציאות ישראליות
קטגוריה:נחלים: חברי הכנסת
קטגוריה:גבעתיים: אישים
קטגוריה:בוגרי ישיבות תיכוניות
קטגוריה:ישראלים שנולדו ב-1989
מרשם הטאבו הפלסטיני

מרשם הטאבו הפלסטיני הוא מיזם של הרשות הפלסטינית שנועד לבצע רישום בעלויות על הקרקעות בשטחי יהודה ושומרון, במקביל למרשם המקרקעין של המנהל האזרחי הישראלי.<ref name=":0"></ref>

== מיזם הרישום ==

ב־2002 הקימה הרשות הפלסטינית את "רשות הקרקעות הפלסטינית" שהחלה ברישום מקרקעין בשטחי הרשות כולל שטח C. ב־2016 נערכה רפורמה בתחום והוקמה רשות חדשה בשם "הרשות להסדרת המקרקעין והמים" בראשותו של מוחמד שראכה, והתקבלה החלטה שלטונית להתחיל לטפל בהסדרת בעלויות על קרקעות בשטח C. עד לשנת 2020 רשמה הרשות למעלה מ-1,095,000 דונם, מהם 150,817 דונם בשטח C (מתוך כלל שטח C, שהוא 3.3 מיליון דונם). הרישום הוא גם על קרקעות שאינן חקלאיות או כאלו שניתן להפשירן לבנייה. 

הרשות חוקקה חוק האוסר מכירת קרקעות לישראלי. החוק הפלסטיני הטיל בתחילה עונש מוות על המוכרים, החל משנת 2005 הוא מומר - ככל עונש מוות ברשות - למאסר עולם עם עבודות פרך. 

על פי כתבה של עקיבא ביגמן, לפי הרישום הפלסטיני מחצית משטחו של היישוב שילה וכן חלק מהשטח המוניציפלי של העיר אריאל, הם אדמות בבעלות פרטית פלסטינית.<ref></ref>

באוגוסט 2023 הוציאה מועצת הכפר ארטאס שבין בית לחם לאפרת, קול קורא לתושבי האזור להסדיר את הקרקעות שלהם. בעקבות זאת ביצעו תושבים פלסטינים מהכפר עבודות מדידה בוואדי שליד כפרם.<ref></ref>

=== תמיכת מדינות זרות והבנק העולמי ===
עבור הרישום קיבלה הרשות הפלסטינית מטורקיה את מרשם הטאבו העות'מאני. בנוסף, הבנק העולמי הקצה 12 מיליון דולר לפרויקט בשנים 2020–2024. האיחוד האירופי הקדיש לנושא חלק מתוכנית תמיכה כוללת לרשות הפלסטינית על סך כ-30 מיליון אירו לשנים 2017–2022, וסוכנויות שונות של האו"ם השקיעו בנושא 3.4 מיליון דולר לשנים 2019–2023. הרשומות של הטאבו מועתקות עבור משרדי הממשלה השונים של הרשות הפלסטינית וכן עבור האו"ם למקרה של סיפוח ישראלי.

== תגובות בישראל ==
מדינת ישראל לא מכירה ברישומי טאבו של הרשות הפלסטינית בשטחי C. למשל, בשנת 2019 סירב צה"ל להכיר ברישומי מרשם הטאבו הפלסטיני, "מאחר שלרשות אין סמכות לנהל מרשם מקרקעין בשטחי C, נסחי הטאבו שהנפיקה חסרי כל מעמד ונעדרים תוקף משפטי.".

== קישורים חיצוניים ==
* 
* 
* 

== הערות שוליים ==

קטגוריה:הרשות הפלסטינית
קטגוריה:זכויות במקרקעין
קטגוריה:יהודה ושומרון: חוק ומשפט
Spare

"ספייר" עומד למכירה בלונדון, ינואר 2023
Spare הוא ספר זיכרונות מאת הנסיך הארי, דוכס סאסקס, אשר יצא לאור ב-10 בינואר 2023. הוא נכתב על ידי סופר הצללים ג'יי אר מורינגר, ופורסם על ידי Penguin Random House. הספר בן 416 עמודים וזמין בפורמטים דיגיטליים, בכריכה רכה וכריכה קשה ותורגם לחמש עשרה שפות. יש גם מהדורת ספר מוקלט של 15 שעות, בו הארי מספר את הסיפור בעצמו.

הספר, לו הייתה ציפייה רבה, לווה במספר ראיונות שידור גדולים. הארי מפרט את ילדותו ואת ההשפעה העמוקה של מותה של אמו, דיאנה, נסיכת ויילס, כמו גם שנות העשרה הבעייתיות שלו, וההצבה שלו, לאחר מכן באפגניסטן עם הצבא הבריטי. הארי כותב על מערכת היחסים שלו עם אחיו, הנסיך ויליאם, ואביו, המלך צ'ארלס השלישי, ועל נישואי אביו לקמילה פרקר בולס. הארי כותב על חיזוריו ונישואיו לשחקנית האמריקנית מייגן מרקל ועל הפרידה של בני הזוג לאחר מכן מתפקידם המלכותי.

שם הספר נובע מהביטוי האנגלי "Heir and Spare" המכוון לבני המונרך המכהן שמטרתו להשאיר את הכתר בתוך המשפחה כאשר הבכור מיועד להיות יורש העצר והשני כזכר נוסף למקרה והבכור יספה בתאונה או לא יזכה לרשת את הכתר. הארי מציין בספר כי הרגיש "סרח עודף" לאחר שהבין כי לא ירש את הכתר לעולם וחי בצילו של אחיו.

==ביקורות==
ספייר קיבל ביקורות מעורבות עד חיוביות ממבקרים, חלקם ששיבחו את הפתיחות של הארי אך היו ביקורתיים על הכללת יותר מדי פרטים אישיים. על פי ספר השיאים של גינס, הפך הספר ל"ספר העיון הנמכר ביותר בכל הזמנים" בתאריך יציאתו לאור.

==קישורים חיצוניים==
*
* 
* 
* 
* 

==הערות שוליים==

קטגוריה:ספרי 2023
קטגוריה:הנסיך הארי, דוכס סאסקס
קטגוריה:אוטוביוגרפיות
פיטוקלאסט

Banded tube}} מתור ה[[סילור המאוחר / הדבון הקדום. קשה לראות את הרצועות בדגימה זו, מכיוון שציפוי פחמני אטום מסתיר חלק ניכר מהצינורית. רצועות נראות רק בחצי השמאלי של התמונה. קנה מידה: 20&nbsp;מיקרומטר.]]
Nematophyta}}, שהוא אורגניזם יבשתי<ref name=":0" /> מתקופת ה[[סילור המאוחר / דבון מוקדם – נשלפה משכבות בורגסוויק שבדרום שוודיה בתהליך של חילוץ מאובנים באמצעות חומצה. התאים הם בקוטר כ-12 מיקרומטר.]]
פיטוקלאסטים הם שברי צמחים מיקרוסקופיים הקיימים בתיעוד המאובנים. הם מאותרים בדרך כלל בתכשירים פלינולוגיים ובתהליך של חילוץ מאובנים באמצעות חומצה. הם כוללים צינורות פסים ונמטופיטים (קבוצה פרפילטית של אורגניזמים יבשתיים) שונים.<ref name=":0"></ref>

== הערות שוליים ==

קטגוריה:צמחים פרהיסטוריים
קטגוריה:פלאונטולוגיה
קטגוריה:ארכאוזואולוגיה
קטגוריה:מאובנים
כביש 8993

כביש 8993, הוא כביש רוחב מקומי במערב הגליל העליון, העובר בצמוד לגבול ישראל–לבנון. אורכו של הכביש הוא כ-22 ק"מ.

==היסטוריה==
הכביש נסלל בשנת 1957 כדרך כבושה לקראת הקמת היישוב אדמית בשנת 1958. סלילת הכביש תוארה על ידי מנחם תלמי במעריב:
:"עד לפני זמן מה אי־אפשר היה להגיע אל משטחה של שלוחה זו אלא ברגל בשבילי בהמה. אולם, לאחרונה, עם ההחלטה ליישב את אזור אידמית המצוי שם, נסללת אל רמת ההר דרך כבושה, שבמעלותיה החריפים ועיקוליה החדים היא מזכירה את הדרך המטפסת לכיפת הר תבור. במקומות רבים עוברת דרך זו בצד תהומות תלולים ועל שפת ואדיות עמוקים. עדיין עוסקים בהתקנתה ובסילוק נקודות־התורפה המסוכנים שבה. פה ושם תראה פועל התלוי בין שמים וארץ כשהוא חוצב בפטיש האוויר בדפנות התהום; מפעם לפעם מרעידה את ההר התפוצצות עצומה המפוררת צלע של מצוק. כדי לכבוש כאן מרחק של פחות מקילומטר בקו ישר, היה הכרח לסלול דרך פיתולים בת ששה ק"מ."

באוגוסט 1965 נחנך המשך הכביש שהוביל ליישובים המוקמים אז, זרעית, שתולה ונטועה עד בירנית וכיסוי הכביש באספלט.

== הערות שוליים ==

קטגוריה:ישראל: כבישים
קטגוריה:הגליל העליון: כבישים
קטגוריה:כבישים בישראל הסמוכים לגבול
יחסי איחוד האמירויות הערביות – קזחסטן

יחסי איחוד האמרויות הערביות–קזחסטן נוסדו ב-1 באוקטובר 1992, כשנה אחרי שקזחסטן קיבלה עצמאות מברית המועצות. ב-1997 פתחה קזחסטן קונסוליה כללית בדובאי, ובספטמבר 2006 נפתחה השגרירות שלה באיחוד האמירויות. באוקטובר 2005 נפתחה שגרירות איחוד האמירויות באסטנה, בירת קזחסטן.

== היסטוריה ==
מאז כינון היחסים ב-1 באוקטובר 1992, ביקר נשיא קזחסטן הראשון, נורסולטן נזרבייב באיחוד האמירויות 14 פעמים, ואילו נשיא איחוד האמירויות לשעבר, השייח' ח'ליפה בן זאיד אאל נהיאן ביקר בקזחסטן בביקור רשמי פעם אחת, לצד שבעה ביקורים פרטיים שערך במהלך השנים.

שתי המדינות חתמו לאורך השנים על יותר מ-80 הסכמים בין–ממשלתיים ובין–משרדיים. בביקור של שר החוץ של איחוד האמירויות, השייח' עבדאללה בן זאיד אאל נהיאן בקזחסטן, נחתמו הסכמים נוספים.

== יחסים כלכליים ==
בין 2013 ל-2019 הייתה מגמת עלייה במסחר בין שתי המדינות. בשנת 2019 ייבאה קזחסטן מאיחוד האמירויות סחורות בשווי כולל של 50.7 מיליון דולר, ביניהן מוצרי ברזל ופלדה, מכונות ופלסטיק, ואילו איחוד האמירויות ייבאה מקזחסטן סחורות בשווי 555.4 מיליון דולר, המרכזיות שבהן הן נחושת, מתכת ופלדה.

== הערות שוליים ==
בעיית הווקטור הקרוב ביותר

במתמטיקה, ובפרט במדעי המחשב, בעיית הווקטור הקרוב ביותר היא בעיה NP-שלמה אשר משמשת בהצפנה וברדוקציה של בעיות.

שימוש מהותי של בעיה זו הוא בפרוטוקול ההצפנה GGH. בעיה זו היא בעיית הסריג המפורסמת ביותר.

== הגדרות ==
בהינתן קבוצה של <math>n</math> וקטורים בלתי תלויים מעל <math>\mathbb{R}^n</math>:
* סריג (Lattice) <math>L</math> הנפרש על ידי <math>B=\{\mathbf{b}_1,\mathbf{b}_2,...,\mathbf{b}_n\}</math> הוא קבוצת כל הצירופים הליניאריים האפשריים של הווקטורים <math>\mathbf{b}_i</math> עם מקדמים שלמים, כלומר:<math>\mathcal{L}_B = \Biggl\{ \sum_{i=0}^{n}k_i\textbf{b}_i : k_i \in \mathbb{Z}\; \; \forall i \Biggr\}</math>, לעיתים נקרא לסריג זה הסריג שנוצר על ידי B
* נגדיר בנוסף את הדטרמיננטה של הסריג להיות <math>Det(\mathcal{L}_B) = |det(B)|</math> כאשר det היא הדטרמיננטה של קבוצת הווקטורים B.
* עבור סריג <math>\mathcal{L}</math> נגדיר את הסריג הדואלי, שנסמנו <math>\mathcal{L}^*</math>, בתור האוסף הבא: <math>\mathcal{L}^* = \Biggl\{ x \in \mathbb{R}^n : y^Tx \in \mathbb{Z} \; \text{for all} \; y \in \mathcal{L} \Biggr\}</math>. טענה מרכזית היא להוכיח שאכן הסריג הדואלי הוא המרחב הדואלי של הסריג המקורי.

== ניסוח פורמלי ==
בעיית הווקטור הקרוב ביותר: יהי <math>\mathcal{L} = \mathcal{L}_B</math> ומספר חיובי <math>0 < \lambda</math>. בעיית הווקטור המינימלי היא למצוא וקטור <math>b \in \mathcal{L}, b \neq 0</math> כך ש <math>\lVert b \rVert \leq \lambda</math>

קטגוריה:בעיות נודעות במתמטיקה

en:Closest vector problem
פאביו ססאר מונטזינה

פאביו ססאר מונטזינה (בפורטוגזית: Fábio César Montezine בערבית: فابيو سيزار مونتيزإني; נולד ב-24 בפברואר 1979) הוא כדורגלן עבר ברזילאי בעל אזרחות קטרית ששיחק בעמדת הקשר.

==קריירת מועדונים==
מונטזינה התחיל את הקריירה שלו במחלקת הנוער של סאו פאולו ובגיל 21 הצטרף לקבוצה הבוגרת של סנטה קרוס.

בינואר חתם בוויקטוריה פלזן מליגת העל הצ'כית. ב-8 באפריל 2001 ערך את הופעת הבכורה שלו בקבוצה בהפסד 3-0 לבאניק אוסטרבה. ב-18 במאי הבקיע את שער הבכורה שלו בקבוצה בתיקו 3-3 נגד ויקטוריה ז'יז'קוב.

ב-1 ביולי 2001 הצטרף לאודינזה מהסרייה א' אך כעבור זמן קצר הושאל לנאפולי. בסיום העונה רכשה נאפולי את כרטיס השחקן שלו והוא חתם במועדון לשנתיים.

ב-8 באוקטובר 2004 חתם באבלינו.

בקיץ חתם באל-ערבי מליגת העל הקטרית. כעבור שנה חתם באום סלאל עמה זכה בגביע בעונת . בינואר חתם בא-ריאן עמה זכה בגביע שלוש פעמים. בהמשך הקריירה חזר לקדנציה נוספת בשני קבוצות האחרונות ובקיץ פרש מכדורגל.

==קריירה בינלאומית==
בזכות ההצלחה שלו בקטר והעובדה שעברו 5 שנים מאז שעבר לגור במדינה (לצורך עבודתו), ססאר קיבל אזרחות קטרית שהקנתה לו את הזכות לשחק בנבחרת קטר. ב-10 בינואר 2008 ערך את הופעת הבכורה שלו בנבחרת בתיקו 0-0 נגד . ב-26 במרץ הבקיע צמד בניצחון 0-2 נגד .

ססאר השתתף עם הנבחרת גם בגביע אסיה בכדורגל 2011.

==תארים==
; אום סלאל
*גביע האמיר: 

; א-ריאן
*גביע האמיר: , , 
*ליגת העל הקטרית: 

==קישורים חיצוניים==

קטגוריה:כדורגלנים קטרים
קטגוריה:כדורגלנים ברזילאים
קטגוריה:קשרי כדורגל קטרים
קטגוריה:קשרי כדורגל ברזילאים
קטגוריה:כדורגלני ויקטוריה פילזן
קטגוריה:כדורגלני אודינזה
קטגוריה:כדורגלני נאפולי
קטגוריה:כדורגלני אבלינו
קטגוריה:כדורגלני אל-ערבי (קטר)
קטגוריה:כדורגלני אום סלאל
קטגוריה:כדורגלני א-ריאן
קטגוריה:כדורגלני נבחרת קטר
קטגוריה:כדורגלני גביע אסיה 2011
קטגוריה:קטרים שנולדו ב-1979
קטגוריה:ברזילאים שנולדו ב-1979
אימפקט בית השקעות

אימפקט בית השקעות בע"מ הוא בית השקעות ישראלי.

== היסטוריה ==
אימפקט בית השקעות הוקם בשנת 1996 כחברת בת של בנק איגוד לניהול תיקי השקעות. 
החברה תפקדה כזרוע המתמחה של הבנק בהשקעות, ונתנה מענה ללקוחות מהבנק ומחוצה לו בשוק ההון. החברה עסקה בייעוץ ובניהול תיקי השקעות עבור לקוחות מוסדיים, עסקיים ופרטיים, בעיקר של בנק אגוד.
מנהל ההשקעות הראשי של החברה היה צחי ליבוביץ.

הסמליל הראשון של אימפקט כחברת ההשקעות של בנק איגוד

במהלך 2002 רכשה אימפקט את חברת אמנר - ניהול תיקי השקעות. בעקבות הרכישה גדל היקף ניהול הנכסים והגיע לסכום כולל של כ-850 מיליון ש"ח. באותה שנה מונה זוהר גודס למנכ"ל בית ההשקעות.

בתחילת 2005 התמנתה רינה שפיר למנכ"לית בית ההשקעות.

הסמליל של אימפקט כחברת בת של בנק איגוד

בשנת 2009 התמנה למנכ"ל החברה צחי רודניק, שלפני כן שימש כמנהל המחקר בבית ההשקעות האמריקאי אוסקר גרוס (Oscar Gruss). בשנה זו ניהל בית ההשקעות כשני מיליארד ש"ח.

עד אוקטובר 2014 החברה הייתה חברת בת של בנק אגוד, ומשרדי החברה שכנו במטה של בנק איגוד ברחוב אחוזת בית בתל באביב.

בעקבות הרפורמה שבאה לאחר ועדת בכר והשינויים המבניים בתחום, התקבלה ב־2014 ההחלטה בדירקטוריון בנק אגוד למכור את בית ההשקעות. אימפקט נמכר בתהליך של 
management buy out שבו הנהלת החברה בראשות המנכ"ל צחי רודניק, וקבוצה נוספת בראשות משפחת בנקאים שווייצרית, שהחליטה להעמיק את השקעותיה בישראל ובמיוחד בתחומי בנקאות פרטית ושוק ההון רכשו את בית ההשקעות.

סמליל בית השקעות אימפקט לאחר המכירה מבנק איגוד

תחת הבעלות החדשה החברה הרחיבה את תחום פעילותה לקרנות נאמנות וקרנות גידור בישראל. 

== פעילות עסקית כיום ==
אימפקט בית ההשקעות מנהל נכסים ללקוחות פרטיים, מוסדיים, וחברות, באמצעות ניהול תיקי השקעות, קרנות נאמנות, ניהול קרן השתלמות וקופת גמל בניהול אישי (IRA) וקרן גידור. בית ההשקעות מציע מגוון שירותי חיסכון והשקעה, עם התמקדות בניהול השקעות אקטיבי. 

אימפקט מנהלת גם מחלקת מחקר ואנליזה וייעוץ ללקוחות מוסדיים. בנוסף החברה מספקת שירותי מסחר בניירות ערך ללקוחות פרטיים ומוסדיים, ושירות ניהול תיקים דיגיטלי.

=== אימפקט ניהול תיקים ===
לאחר מכירת בית ההשקעות על ידי בנק איגוד, המשיכו רוב הלקוחות את ניהול ההשקעות והתיקים בחברה. פעילות ניהול התיקים של החברה מורכבת מתמהיל של חברות וגופים מוסדיים, לצד לקוחות פרטיים בעלי הון אישי גבוה. לחברה מגוון מסלולי ניהול תיקים ובהם תיקי השקעות בחו"ל, תיק השקעות סולידי, ועוד.

=== אימפקט קרנות נאמנות ===
מאז הפרדת בית ההשקעות מבנק איגוד ופתיחת האפשרות הרגולטורית, החברה שמה לה ליעד להרחיב את תחום פעילותה לתחום קרנות הנאמנות בישראל. החברה מציעה קרנות נאמנות ברמות סיכון שונות.
המנהל החיצוני של קרנות החברה הוא "איילון קרנות נאמנות בע"מ".

=== אימפקט דיגיטל ===
החברה מפעילה שירות ניהול תיקים אישי דיגיטלי, המאפשר פתיחת תיק מנוהל באופן דיגיטלי ומיועד לתיקי השקעות בהיקף נמוך יותר מניהול התיקים המסורתי.

=== אימפקט IRA ===
החברה מציעה פתרונות חיסכון לטווח ארוך, באמצעות קופת גמל בניהול אישי, וכן קרן השתלמות בניהול אישי.

==קישורים חיצוניים==
* 
* [https://www.funder.co.il/article/142777 בתי השקעות מובילים ממליצים: הסקטורים המומלצים וממה להיזהר ?]
* [https://www.youtube.com/watch?v=Bm8RfgLYJ4w אולפן כלכליסט TV - אנליסט צחי רודניק, מנכ"ל אימפקט]
* 
* 

==הערות שוליים==

קטגוריה:בתי השקעות ישראלים
קטגוריה:חברי הבורסה לניירות ערך בתל אביב
קטגוריה:בני ברק: חברות
קטגוריה:ישראל: חברות שהוקמו ב-1996
מלכות שמיים

הקונספט מלכות שמיים מתייחס לממשלה או תחום בו אלוהים הוא ריבון או השליט. הקונספט מופיע בכל הדתות האברהמיות - היהדות, האסלאם ובעיקר הנצרות - כאשר במקרים מסוימים נעשה לחלופין שימוש במונח מלכות אלוהים. המקור של המונח הוא בתנ"ך העברי, על אף שבתנ"ך לא נאמר במפורש "מלכות אלוהים".

"מלכות אלוהים" וצורתה המקבילה "מלכות שמיים" הם מהמרכיבים המרכזיים בתורתו של ישו בברית החדשה, נושא הוא נטה להטיף באמצעות משלים. בברית החדשה נעשה שימוש במונח מעל ל-100 פעמים. בנצרות המונח מתייחס לשלטון או לריבונותו של אלוהים על כל הדברים, בניגוד לשלטון של המעצמות, ובפרט לשלטון של האימפריה הרומית, שכבשה את אזור ארץ ישראל בה ישו גר.

הקוראן אינו כולל את המונח "מלכות אלוהים", אלא במקום זאת את הפסוק שעוסק בכיסא האל המקיף את השמים והארץ. הקוראן מתייחס גם לאברהם שראה את "מלכות השמיים". גם כתבי הדת הבהאית משתמשים במונח "מלכות אלוהים".

== בתנ"ך ==
השימוש המקורי בקונספט נעשה בתנ"ך, בו ישנן התייחסויות רבות ל"מלכותו" ול"מלכותך", בניגוד לכתבי הדתות האברהמיות האחרות בהן נאמר באופן ישיר "מלכות אלוהים".

לפי ספר בראשית, בני האדם הראשונים מרדו בכוונה בריבונותו של אלוהים, ולכן גורשו מגן עדן.

בתנ"ך מוצג אלוהים כמלך ישראל האמיתי, כאשר מלכי ישראל נבחרים למשול בעם בשם אלוהים.

== ראו גם ==
* אפוקליפסה
* קדיש
* הדרשה על ההר
* כיסא הכבוד

==קישורים חיצוניים==

קטגוריה:אסכטולוגיה אסלאמית
קטגוריה:אסכטולוגיה יהודית
קטגוריה:ניבים וביטויים תנ"כיים
קטגוריה:הפולמוס היהודי-נוצרי
קו הרכבת אשקלון–הרצליה

קו הרכבת אשקלון-הרצליה - הוא קו רכבת ראשי של רכבת ישראל בין תחנת הרכבת אשקלון לתחנת הרכבת הרצליה,
ועובר גם במסילת איילון. תדירות הקו עומדת על כחצי שעה, והקו מחושמל לגמרי. הוא עובר בערים מרכזיות בהן חולון, ראשון לציון, תל אביב-יפו, פתח תקווה, הרצליה ואשדוד. הקו מסומן בצבע אדום במפת רכבת ישראל.

== ראו גם ==
* רכבת ישראל, תחנת הרכבת אשקלון, תחנת הרכבת הרצליה, מסילת השרון, מסילת לוד-אשקלון, מסילת החוף, מסילת איילון.

2023 01
קטגוריה:קווי רכבת
קטגוריה:רכבת ישראל
נוירופפטיד Y

נוירופפטיד Y (באנגלית: Neuropeptide Y; בקיצור: NPY) הוא נוירופפטיד בן 36 חומצות אמינו המעורב בתהליכים פיזיולוגיים שונים במערכת העצבים המרכזית וההיקפית כאחד. NPY זוהה כפפטיד השכיח ביותר הקיים במערכת העצבים המרכזית של היונקים, המורכבת מהמוח ומחוט השדרה. הוא מופרש לצד נוירוטרנסמיטורים אחרים כגון GABA וגלוטמט.<ref></ref><ref name="Decressac_2012"></ref><ref name="Robinson_2017"></ref><ref name="tatemoto"></ref>

במערכת העצבים האוטונומית הוא מיוצר בעיקר על ידי נוירונים של מערכת העצבים הסימפתטית ומשמש כמכווץ כלי דם חזק וגם גורם לצמיחה של רקמת שומן.<ref name="kuo"></ref> במוח, הוא מיוצר במקומות שונים כולל ההיפותלמוס, וההנחה היא שיש לו מספר פונקציות, כולל: הגברת צריכת המזון ואגירת אנרגיה כשומן, הפחתת חרדה ומתח, הפחתת תפיסת כאב, השפעה על הקצב הצירקדי, הפחתת רצונות, צריכת אלכוהול, הורדת לחץ דם ושליטה בהתקפים אפילפטיים.<ref name="Colmers"></ref>

== תפקיד ביולוגי ==
נוירופפטיד Y זוהה כמסונתז בנוירונים GABAergic ופועל כמוליך עצבי במהלך תקשורת בין תאית. NPY מפעיל את רוב השפעותיו באמצעות קולטני נוירופפטיד Y, בעיקר Y1, Y2, Y4 ו-Y6. כל הקולטנים סומנו כמשתתפים בפעילות העברה פוסט-סינפטית, אך נמצא שהקולטן Y2 מעורב גם בעיבוד פרה-סינפט.

הקולטן שאליו נקשר NPY הוא קולטן צמוד חלבון G במשפחת ה-Rhodopsin like 7-transmembrane GPCR. חמישה תת-סוגים של הקולטן NPY זוהו ביונקים, ארבעה מהם מתפקדים בבני אדם<ref name="Michel"></ref>. תת-הסוגים Y1 ו-Y5 הם בעלי תפקידים ידועים בגירוי לאכילה, בעוד של-Y2 ו-Y4 נראה כי יש תפקידים בעיכוב תיאבון ( יצירת תחושת שובע).

=== התפתחות תאים וניורוגנזה ===
נוירופפטיד Y הוגדר כממלא תפקיד חשוב בנוירוגנזה בחלקים שונים של המוח. שני אזורים ספציפיים במוח שבהם NPY משפיע על נוירוגנזה הם האזור התת-חדרי והג'ירוס המשונן של ההיפוקמפוס. אזורים אלה הם המקום שבו מתרחשים צמיחת תאים והתפשטות בבגרות<ref name="Decressac_2011"></ref>.

== משמעות קלינית ==
תפקידו של נוירופפטיד Y זכה לתשומת לב רבה בשל מעורבותו באלכוהוליזם בשל מגוון ההשפעות הפיזיולוגיות שלו. הוכח כי נוירוני NPY מקיימים אינטראקציה עם מסלולי תגמול ורגשות דופמינרגיים בגרעין האקומבנס ובאמיגדלה, בהתאמה. הוכח כי רמות ביטוי NPY והעדפת אלכוהול מפגינים קשר הפוך. נוירופפטיד Y נחשב לפפטיד אנדוגני חרדתי וניתן לווסת את רמותיו על ידי מתח. הוכח שרמות גבוהות יותר של קולטני Y1 ו-Y5 באמיגדלה גורמות לרמת חרדה מופחתת.<ref></ref> בנוסף, הקולטן Y1 נקשר להשפעות חרדה במוח הקדמי בעוד Y2 נקשר ל-pons.<ref name="Kask_2012"></ref>

לעומת זאת, רמות גבוהות יותר של NPY עשויות להיות קשורות לחוסן ולהתאוששות מהפרעת דחק פוסט-טראומטית<ref name="pmid16325152"></ref> ועם הנחתה של תגובת הפחד, מה שמאפשר לאנשים לבצע ביצועים טובים יותר במתח קיצוני.<ref></ref>

== הערות שוליים ==

קטגוריה:גנים בכרומוזום 7 באדם
ליר עיסא

ליר עיסא (בערבית: لير عيسى; נולד ב-27 באוגוסט 2000) הוא שחקן ערבי-ישראלי.

== ביוגרפיה ==
עיסא נולד ביפו, והוא בנם של השחקן הערבי-נוצרי-מרוני, נורמן עיסא, ושל המחזאית היהודייה-ישראלית גדעונה רז. אחיו הצעיר הוא השחקן שון עיסא.<ref></ref> 

למד בתיכון גימנסיה "הרצליה" בתל אביב, שם למד במגמות תיאטרון ויחסים בין-לאומיים. בתקופת לימודיו התיכוניים השתתף גם בסדנת לימודי תיאטרון לנוער בתיאטרון הבימה. ב-2018 החל ללמוד במכינה בסטודיו למשחק ניסן נתיב, ובין השנים 2019–2022 למד בסמינר הקיבוצים המכללה לחינוך לטכנולוגיה ולאמנויות שבתל אביב.

דובר שוטף את השפות הערבית (מצד אביו) והעברית (מצד אמו).

== קריירה ==
=== תיאטרון ===
במסגרת הפקות סיום-השנה במגמת התיאטרון בה למד בתיכון, השתתף עיסא במחזה המקורי "הוראות הפעלה" מאת שירלי בייטל-נתיב, בתפקיד מיקי. כמו כן, במסגרת לימודיו בנוער-הבימה הוא השתתף במחזות "הנחשול", בתפקיד תום, ו"כולם רוצים לחיות" מאת חנוך לוין, בתפקיד פוזנא.

בנובמבר 2022 השתתף בהצגה "ריקודו של ג'ינגיס כהן", שהועלתה באולם 4 שבתיאטרון הבימה. בהצגה הוא מגלם את דמותו הראשית, של קומיקאי יהודי בתקופת השואה, ועבור תפקיד זה היה עליו ללמוד יידיש.

=== טלוויזיה וקולנוע ===
ב-2020 גילם עיסא חייל סורי בסדרת הדרמה "שעת נעילה" של כאן 11.

בשנת 2021 הוא השתתף בסדרת הנוער "פלמ"ח" של yes, בתפקיד עמיר, נער ערבי שנכלא בכלא עכו. באותה שנה השתתף בסרט "תמונת הניצחון" בבימויו של אבי נשר, שם גילם מצרי בשם סעיד שעובד עבור מפיק יומני קולנוע.

משנת 2022, החל לשחק בתפקיד מרכזי בסדרת הפנטזיה "כראמל" מבית כאן חינוכית, בתפקיד גול (גבריאל) ג'רום.

ב-2023 החל לשחק בסדרת דרמת הנעורים "מדרסה" (בערבית: مدرسة - "בית ספר") של סייד קשוע כאן חינוכית ומכאן 33, שעוסקת בבית ספר דו-לשוני יהודי-ערבי בירושלים, בו עיסא מגלם את ח'אלד ברהום, הדמות הגברית הראשית בסדרה שמתאהב בדמות הנשית הראשית בסדרה, שירה אברהמי (שירה יוסף).

== פילמוגרפיה ==

=== טלוויזיה ===
{| class="wikitable"
!שנה
!כותר
!תפקיד
!הערות
|-
| rowspan="2" |2011
|החולמים
|רובי (הצעיר)
| rowspan="2" |תפקיד אורח
|-
|חצויה - הדבר האמיתי
|ילד בסיור צילומים
|-
|2020
|שעת נעילה
|חייל סורי
| rowspan="2" |תפקיד משנה
|-
|2021
|פלמ"ח
|עמיר 
|-
|2022–2023
|כראמל
|גול (גבריאל) ג'רום
| rowspan="2" |תפקיד ראשי
|-
|2023
|מדרסה
|ח'אלד ברהום
|}

=== קולנוע ===
{| class="wikitable"
!שנה
!כותר
!תפקיד
!הערות
|-
|2021
|תמונת הניצחון
|סעיד
|תפקיד משנה
|}

== קישורים חיצוניים ==

== הערות שוליים ==

קטגוריה:ערבים נוצרים ישראלים
קטגוריה:ישראלים שנולדו ב-2000
קטגוריה:שחקנים ערבים ישראלים
קטגוריה:נוצרים מזרח תיכוניים
מוזיאון המקווה היהודי בבישהיים

המקווה והמדרגות המובילים אליו
המקווה היהודי בבישהיים {{תמונה להחלפה}}
מוזיאון המקווה היהודי בבישהיים (באנגלית: Bischheim Musée du bain rituel juif) הוא מוזיאון בעיירה בישהיים , הנמצאת במטרופולין של העיר שטרסבורג, בצפון מזרח צרפת. בשנת 1650 רכש הבנקאי היהודי ברוך לוי את הבניין, והקים במרתף שלו מקווה טהרה. בשנת 1977 סווג הבניין על ידי שלטונות צרפת כאנדרטה היסטורית לאומית.

== היסטוריה ==

הבניין נבנה על ידי סטטמייסטר ז'אק פרדריק בוקלין דה בוקלינסאו, בנו השני של ז'אן-פיליפ בוקלין, כשמחצית ממנו עשוי עץ. בשנת 1650 הבנקאי היהודי ברוך לוי רכש אותו במהלך המהפכה הצרפתית. הוא בנה במרתף הבניין מקווה, על בסיס מעיין תת-קרקעי טבעי שנבע במקום שספק מים זכים למקווה. מקווה בישהיים מהווה דוגמה יוצאת דופן למקוואות. יש המייחסים להיטהרות במקווה חשיבות רבה יותר מבית כנסת בגלל הלכות הטבילה והטהרה במסורת היהודית הקשורות להיגיינה ובמיוחד להיטהרות הנידה החודשית של הנשים.

ב-17 במאי 1977 סווג המקווה כאנדרטה היסטורית. לאחר הוא שוחזר בקפידה. הבניין משמש גם כספרייה העירונית.

== תיאור ==
גרם מדרגות לולייניות עם 48 מדרגות, מוביל אל הקמרון, שנבנה בסגנון רנסאנס, המתוארך לרבע האחרון של המאה ה-16. גרם המדרגות שופץ לחלוטין. גובהו כ-7.5 מטרים, באמצע הדרך בירידה למקווה נמצאת מלתחה בשטח של כ-7 מטרים רבועים. בקיר ישנן גומחות להצבת נרות או מנורות שמן. בור הטבילה עצמו נחפר באדמת סחף בעומק שמעל ל־8.5 מטרים מתחת לפני הקרקע, שניזון ממי תהום. בתקופות של גשמים עזים סופקו מים צלולים לבור הטבילה. בתקרת הבור המקומרת ישנם שני פתחים המאפשרים להוסיף מים חמים כדי לחמם מעט את 500 הליטרים של מים שהיו בבור הטבילה. גובה המקווה מעל בור הטבילה כ-4 מטרים משפת בור הטבילה.

== במוזיאון ==
חדר דוד זינצהיים (על שם הרב יוסף דוד זינצהיים) של המוזיאון בקומת הקרקע מציג אוסף של חפצי דת ומסמכים יהודיים הקשורים לתולדות יהדות בישהיים. החפצים כוללים ספרי תורה, כד יין לקידוש וחנוכייה. חלק מהחלל משמש להצגת מסמכים וחפצים הקשורים לחייו של אמיל ולדטויפל (1837–1915), יליד בישהיים שנחשב לאבי הוואלס הצרפתי, ומי שמונה למנהל מוזיקת המחול של נפוליאון השלישי ב-1865.

== קישורים חיצוניים ==
* 
* [https://www.google.com/maps/place/48°36'52.9%22N+7°45'19.1%22E/@48.6146749,7.7550616,3a,75y,122.88h,100.86t/data=!3m6!1e1!3m4!1sllUFgi8PW5mpJna_KrQ13Q!2e0!7i16384!8i8192!4m13!1m7!3m6!1s0x0:0x282b8a8cdbd8d887!2zNDjCsDM2JzUyLjkiTiA3wrA0NScxOS4xIkU!3b1!8m2!3d48.6147!4d7.7553!3m4!1s0x0:0x282b8a8cdbd8d887!8m2!3d48.6147!4d7.7553?hl=iw מוזיאון המקווה היהודי בבישהיים באתר גוגל Street View - ינואר 2023]
* [https://www.visit.alsace/223013364-musee-du-bain-rituel-juif/ אודות מוזיאון המקווה], באתר visit.alsace 
* [http://judaisme.sdv.fr/histoire/villes/strasbrg/mikve.htm המקווה בשטרסבורג, 1986 כתב Robert WEYL] 
* [http://judaisme.sdv.fr/synagog/basrhin/a-f/bischhei/miqve.htm המקווה היהודי בבישהיים, 1977, כתב Robert WEYL] 

== הערות שוליים ==

קטגוריה:יהדות צרפת
קטגוריה:יהדות אלזס
קטגוריה:צרפת: מוזיאונים
מרכז שווייץ

מרכז שווייץ (בגרמנית: Zentralschweiz, בצרפתית: Suisse centrale) הוא אחד משבעת האזורים סטטיסטיים של שווייץ, לפי החלוקה הסטטיסטית המקובלת באיחוד האירופי ובאיגוד הסחר החופשי האירופי ובעוד כמה מדינות באירופה, המכונים NUTS2. הוא ממוקם מצפון לרכס האלפים. האזור מכיל שיעור גבוה של דוברי גרמנית שווייצרית. העיר הגדולה ביותר באזור מרכז שווייץ היא לוצרן.

לפי ההגדרה הרשמית אזור מרכז שווייץ כולל את הקנטונים לוצרן, נידוולדן, אובוולדן, שוויץ, אורי וצוג.

נכון ל-31 בדצמבר 2019 מנתה אוכלוסיית אזור מרכז שווייץ 818,962 תושבים.

== גלריית תמונות ==
<gallery widths="250px">
Central_Switzerland.jpgלוצרן
Bannalpsee.jpg|אגם בנאלפסי שבקנטון נידוולדן
Arnisee Lake.JPG|אגם ארניסי שבקנטון אורי
</gallery>

== ראו גם ==
* גאוגרפיה של שווייץ
* הקנטונים של שווייץ

== קישורים חיצוניים ==

קטגוריה:שווייץ: גאוגרפיה
נחיתת חירום (סרט)

נחיתת חירום (באנגלית: Plane) הוא סרט פעולה אמריקאי משנת 2023 בבימויו של ז'אן-פרנסואה ריצ'ט על פי תסריט מאת צ'ארלס קאמינג וג'יי פי דייוויס. בסרט מככבים ג'רארד באטלר, מייק קולטר, יוסון אן וטוני גולדווין. העלילה מתרכזת סביב הטייס (באטלר) שחובר לאסיר הנאשם ברצח (קולטר), זאת כדי להציל את נוסעיו משהייה בשטח עוין בו הם נחתו לצורך נחיתת חירום.

הסרט צולם בפוארטו ריקו. הוא יצא לאקרנים בארצות הברית ב-13 בינואר 2023.

==עלילה==
הסרט מתחיל בהכנות לטיסה אזרחית שגרתית מסינגפור לטוקיו. על הטיסה ישנם רק 14 נוסעים ובהם אסיר נמלט שהואשם ברצח ושוטר המלווה אותו. הטיסה נקלעת לסופה קשה ולמערכות במטוס נגרמים נזקים קריטיים. הטייס מבצע נחיתת חירום במקום שנראה כאי נידח. עד מהרה הוא מבין שהאי שהוא נחת בו הוא האי ג'ולו , אזור נידח בפיליפינים הנשלט על ידי מיליציות אנטי-ממשלתיות חמושות. הטייס ברודי משחרר את האסיר מהאזיקים ויחד הם מחפשים אפשרות ליצור תקשורת עם העולם החיצוני. בינתיים מיליציה מקומית מוצאת את הנוסעים ולוקחת אותם כבני ערובה, מתוך כוונה לדרוש עבורם ממשפחותיהם דמי כופר גדולים. יחידת הצלה שמגיעה למקום נקלעת לקרב יריות עם החוטפים. החטופים מצליחים להימלט חזרה לכיוון המטוס והטייס מצליח להמריא בשנית ולנחות בשלום באי סמוך.

==צוות השחקנים==
*ג'רארד באטלר – ברודי טוראנס, הטייס
*מייק קולטר – לאיס גאספר, האסיר שהואשם ברצח
*יוסון אן – סמאול דיל, טייס המשנה
*טוני גולדווין – סקארסדייל, עומד בראש כוח החילוץ
*דניאלה פינדה – בוני ליין, הדיילת הראשית

==קישורים חיצוניים==
* 

* 

קטגוריה:סרטי 2023
קטגוריה:סרטי פעולה אמריקאיים משנת 1997
קטגוריה:סרטי תעופה אמריקאיים
קטגוריה:סרטים שמתרחשים במטוס
מוחארק (מחוז)

מחוז מוחארק (בערבית: محافظة المحرق) הוא הקטן שבמחוזות בחריין. שטחו הוא 64.8 קילומטרים רבועים ונכון לשנת 2010 מתגוררים בו 189,114 תושבים.

המחוז מורכב ממספר איים, הגדול שבהם (מהווה כ־77% משטח המחוז) הוא האי מוחארק. בירת המחוז היא העיר מוחארק.

== תחבורה ==
בשטח המחוז נמצא נמל התעופה הבין-לאומי בחריין. האיים במחוז מחוברים זה אל זה באמצעות גשרים.

==קישורים חיצוניים==
* 

== הערות שוליים ==

קטגוריה:בחריין: חלוקה מנהלית
גרייט נק

גרייט נק (באנגלית: Great Neck) הוא אזור בלונג איילנד, ניו יורק, המכסה חצי אי על החוף הצפוני של לונג איילנד וכולל תשעה כפרים, ומספר כפרים לא מאוגדים, כמו גם אזור מדרום לחצי האי ליד לייק סקסס וטריטוריית הגבול של קווינס. בכפר המשולב גרייט נק היו 9,989 תושבים במפקד האוכלוסין של 2010,<ref name="Census 2010"></ref> בעוד שאזור גרייט נק הגדול יותר כולל קהילת מגורים של כ-40,000 איש בתשעה כפרים בעיירה נורת' המפסטד, שמתוכם היא גרייט נק. הרביע הצפון מערבי. לגרייט נק יש חמישה מיקודים (11020–11024), המאוחדים על ידי מחוז פארק, מחוז ספרייה אחד ומחוז בית ספר אחד.

במקום יש קהילה יהודית גדולה וזוהי עיר תאומה עם היישוב הישראלי עלי שבשומרון.

== ערים תאומות ==

* 

==קישורים חיצוניים==
* 

* 
==הערות שוליים==

קטגוריה:מדינת ניו יורק: יישובים
סיון הנדלסמן

סיון הנדלסמן (נולדה ב-1986) היא במאית תיאטרון ישראלית.

== ביוגרפיה ==
הנדלסמן נולדה ב-1986 בתל אביב. בתו הבכורה של דני הנדלסמן, רכז מגמת המוזיקה בתיכון אלון ברמת השרון, ואימה סמדר הנדלסמן, דוקטור למוזיקולוגיה ומורה בבית הספר למוזיקה רימון. אחיה הוא האמן והמוזיקאי שיר הנדלסמן, יליד 1989.

כשהייתה בת 20 התגרשו הוריה, אירוע שהשפיע על חייה האישיים ועל יצירתה.

את שירותה הצבאי עשתה כסולנית בלהקה צבאית, ולאחר שחרורה למדה מוזיקה ברימון, אך בהמשך החליטה לפנות לתחום התיאטרון ולמדה בימוי בסמינר הקיבוצים ותואר שני במינהל ומנהיגות בחינוך מטעם אוניברסיטת תל אביב. במהלך לימודיה התוודעה הנדלסמן לשיטת "Viewpoints" - טכניקה של אימפרוביזציה שהתפתחה מעולם הריקוד הפוסטמודרני שפיתחה הבמאית האמריקאית אן בוגרט, ונסעה אליה ללמוד את השיטה.<ref name=":0" />

== הצגות בבימויה ==
* סמיר ויונתן - הצגת יחיד של יוגב יפת מאת דניאלה כרמי, זוכת המקום הראשון בפסטיבל תיאטרונטו 2011, ופרסי הצגת השנה ושחקן השנה מטעם אסיטז' 2012 (הקאמרי, 2011)<ref></ref>
* מסע הדוד מקס - מחזה מאת חנוך לוין במסגרת פסטיבל "ניסוי כלים" 2012<ref></ref>
* הנסיכה על העדשה - הצגה מוזיקלית בהשראת הנס כריסטיאן אנדרסן (תיאטרון אורנה פורת, 2013)<ref></ref>
* אני לא גנב - עיבוד של עינת ברנובסקי לספרה של תמי שם-טוב על בית היתומים של יאנוש קורצ'אק (סטודיו יורם לוינשטיין, 2014)<ref></ref>
* נתח קבצנים - אגדה מודרנית מאת יוסי גולד על הקצב האחרון בעיר שאוסרת מכירת בשר (פסטיבל תיאטרון קצר, 2014)<ref></ref>
* המשוגעת משאיו - עיבוד של הנדלסמן למחזה מאת ז'אן ז'ירודו בתרגומו של ט. כרמי (תיאטרון עירוני א', 2014)<ref></ref>
* הנסיכה והגמד - עיבוד מוזיקלי של אורי אוריין לסיפור מאת אוסקר ויילד (גודמן, 2015)<ref></ref>
* בית מטבחיים 5 - אופרת רוק פסיכדלית על פי ספרו של קורט וונגוט, במסגרת פסטיבל עכו (תיאטרון האינקובטור, 2015)<ref></ref>
* אלברט - עיבוד ולחן מאת משה זורמן על פי המחזה זוכה פרס ברנשטיין 2012 מאת עודד ליפשיץ (צוותא, 2017)<ref></ref>
* המשפחה המתה - מחזה פרי עטה של הנדלסמן שכתבה בעקבות הגירושים של הוריה. ההצגה מתרחשת בעתיד ולוקחת את הקהל לסיור בעולם שבו התא המשפחתי מת וקיומו היחיד הוא כמוצג מוזיאוני (מוזיאון תל אביב, 2017)
* רמלה - ספוקן וורד מוזיקלי אוטוביוגרפי בביצוע נעמה לופו (צוותא, 2018)<ref></ref>
* נוטות החסד/ איך הרגתי את אמא שלי - עיבוד של הנדלסמן למחזה "נוטות החסד" של אייסכילוס (הסדנה למשפט ותיאטרון, 2019)<ref></ref>
* עד ראייה - עיבוד מחודש למחזה מאת יהושע סובול בשילוב תנועה של טולה דמארי ומוזיקה מקורית של לירון משולם (סמינר הקיבוצים, 2021)<ref></ref>

== קישורים חיצוניים ==

*

== הערות שוליים ==

קטגוריה:במאיות תיאטרון ישראליות
קטגוריה:במאי תיאטרון ישראלים
קטגוריה:חברות להקות צבאיות ישראליות
קטגוריה:חברי להקות צבאיות ישראליות
קטגוריה:בוגרות סמינר הקיבוצים: הוראה ובימוי תיאטרון
קטגוריה:בוגרי סמינר הקיבוצים: הוראה ובימוי תיאטרון
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1986
קטגוריה:ישראלים שנולדו ב-1986
קנאת סופרים תרבה חכמה

קנאת סופרים תרבה חכמה היא אמרה בעברית המשבחת קנאה ותחרות אשר תוצאותיה הם השבחת התוצרת אשר היריבים מפיקים. לעיתים נקראת בקיצור קנאת סופרים.

== מקור האמרה ==
האמרה לקוחה מדברי חז"ל במסכת בבא בתרא מהתלמוד הבבלי אשר הסבירו את תקנת עזרא הסופר שהיו מושיבים מלמד זה לצד זה ואין חוששים שהדבר יגרום להם להתרשל בעבודתם משום <ref></ref> ופירש רש"י: <ref></ref>.

== התפתחות האמרה ==

לקראת סוף המאה ה-18 עם תחיית הלשון העברית החל להתפתח השימוש באמרה בהקשר של קנאה בספרות הכתובה; כך ב-31 בינואר 1861 נכתב בעיתון המליץ כי רק על ידי ריבוי כתבי עת עבריים "קנאת סופרים תרבה חכמה בישראל"<ref></ref>, וב-16 בפברואר 1865 צוין כי קיימת "קנאת סופרים בין המומחים שבמדעים השונים"<ref></ref>.

כיום משמשת האמרה לתיאור כלל היריבויות הראויות אשר תוצאותיהן הן השבחת התוצרת אשר היריבים מפיקים בשלל נושאים כגון יצירת מוזיקה<ref></ref>, עבודת האלוהים<ref></ref> ופוליטיקה<ref></ref>.

== קנאת סופרים ביהדות ==
הרב אברהם יצחק הכהן קוק כתב כי קיים חיסרון אף בקנאה נעלה זו, ולעתיד לבוא יתקיימו דברי חז"ל: <ref></ref> - "יוחל להיות מאיר אור הנשמה של החכמה העליונה מכל קנאה, שהיא למעלה מחכמת סופרים"<ref>אורות, אורות התחיה, ל"ח</ref>.

רבי מנחם מנדל שניאורסון אמר כי קנאת בני יעקב ביוסף המתוארת בסיפור מכירת יוסף לא הייתה קנאה סתמית אלא קנאת סופרים שעורר בהם יעקב מתוך כוונה לשבח את עבודת האלוהים שלהם באמצעותה<ref></ref>.

== קנאת סופרים בספרות ==
ב-15 בפברואר 1809⁩ פורסם בכתב העת המאסף קינה בה נכתב: "אך שאנן ושקט רק בצל עמל ובקנאת סופרים יוציאו פרי"<ref></ref>.

בפברואר 2021 הוציאה הסופרת הישראלית מאיה ערד את ספרה "קנאת סופרות" אשר שמו נגזר מאמרה זו<ref></ref><ref></ref><ref></ref>.

=== קנאת סופרים בספרות ההלכתית ===
בשנת 1830 פרסם הרב מנחם קזיס את ספרו "קנאת סופרים" העוסק בספר המצוות של הרמב"ם<ref></ref>.

ב-1974 הוציא הרב שלמה קלוגר את ספרו "קנאת סופרים" העוסק בהלכות סת"ם<ref></ref>.

== ראו גם ==

* נאה דורש נאה מקיים

== קישורים חיצוניים ==

* 

== ביאורים ==

== הערות שוליים ==

קטגוריה:אמרות חז"ל
הלגה יונג

הלגה ויקטור יונג (בשוודית: Helge Victor Jung; 23 במרץ 1886 - 3 בינואר 1978) היה גנרל שוודי אשר היה המפקד העליון (מקביל לרמטכ"ל) השני של צבא שוודיה.

==ביוגרפיה==
יונג נולד ב-23 במרץ 1886 במאלמה, בנם של ויקטור יונג ואשתו מריה לבית לבאן. בין 1903–1904 למד היסטוריה באוניברסיטת לונד. ב-1904 הוא התגייס לצבא שוודיה ולמד באקדמיה הצבאית קרלברי. ב-1906 סיים את לימודיו והועלה לדרגת לויטננט משנה. ב-1909 הועלה לדרגת לויטננט. בין 1916–1917 למד במכללת הסגל המלכותית של הצבא השוודי. בין 1919–1922 שימש כמורה באקדמיה הצבאית קרלברי. ב-1921 הועלה לדרגת האופטמן.

בין 1922–1926 שירת יונג במחלקת ההיסטוריה של המטה הכללי, ולאחר מכן היה מורה לתולדות המלחמה ואסטרטגיה במכללת הסגל המלכותית של הצבא השוודי בין השנים 1926–1928. הוא הועלה לדרגת אובר-לויטננט ב-1928, ולאחר מכן היה ממלא מקום ראש מחלקת ההיסטוריה במטכ"ל מ-1928 עד 1929 וראש המחלקה מ-1929 עד 1933. בשנת 1933 הועלה לדרגת אוברסט-לויטננט ולאחר מכן היה ראש מחלקת החוץ במטכ"ל עד 1936.

ב-12 ביוני 1936 הועלה יונג לדרגת אוברסט ומונה למפקד רגימנט הרגלים הצפוני של סקניה ב-1 באוקטובר של אותה שנה. אולם עוד לפני שהספיק להיכנס לתפקיד, הוא מונה ב-30 ביוני להיות ממלא מקום ראש המשרד הצבאי להגנת היבשה ב-1 באוגוסט, תפקיד שמילא עד 30 ביוני 1937, אז מונה לראש מטה ההגנה. תפקיד בכיר, אך טכני בעיקרו. ב-1938 הוא הועלה לדרגת גנרל-מאיור, וב-1 באוקטובר 1940 מונה למפקד הדיוויזיה ה-2. ב-1 באוקטובר 1942 מונה למפקד המחוז הצבאי ה-2. וב-1 באוקטובר 1943 הועבר לשמש כמפקד המחוז הצבאי ה-4 והמפקד הכללי של סטוקהולם.

ב-31 בדצמבר 1943, יונג הועלה לדרגת גנרל-לויטננט. ב-31 במרץ 1944 החליף את אולוף תורנל בתפקיד המפקד העליון (מקביל לרמטכ"ל) של הצבא השוודי. ב-10 במרץ 1944 הועלה לדרגת גנרל. בתקופת כהונתו כמפקד העליון הוא פעל בהתאם למדיניות הממשלה להרחיק את שוודיה מהמלחמה ככל האפשר. לאחר המלחמה הוא התנגד להסגרתם של אנשי ואפן אס אס מהארצות הבלטיות שנמלטו לשוודיה, לידי ברית המועצות. הבלטים הוסגרו לבסוף, וחלקם נידונו למוות בידי הסובייטים.

ב-31 במרץ 1951 פרש יונג מהצבא. הוא חי בסטוקהולם עד מותו ב-3 בינואר 1978.

==קישורים חיצוניים==

* [https://web.archive.org/web/20070929092736/http://www.forsvarsframjandet.org/FMF-99-4/Storverk%20om%20Helge%20Jung,%20forsvarets%20nydanare.htm ביוגרפיה של הלגה יונג]

קטגוריה:גנרלים שוודים
קטגוריה:המפקד העליון של הכוחות המזוינים של שוודיה
קטגוריה:מפקדים בלגיון הכבוד
קטגוריה:קצינים בלגיון הכבוד
קטגוריה:ילידי 1886
קטגוריה:נפטרים ב-1978
קלאודיה רוזנצווייג

קלאודיה רוזנצווייג-קופפר משמשת פרופסור לספרות יידיש ו'אלט יידיש' (יידיש עתיקה) במחלקה לספרות עם ישראל באוניברסיטת בר-אילן. 

רוזנצווייג נולדה ברומא, איטליה. למדה בגימנסיה על שם אלסנדרו מאנצוני במילאנו ואת לימודיה האקדמיים עשתה בחוג ללימודים קלאסיים באוניברסיטת מילאנו. עלתה לישראל בשנות השלושים לחייה וכתבה את עבודת הדוקטור שלה באוניברסיטה העברית בהדרכת חוה טורניאנסקי ואריקה טים מאוניברסיטת טריר, גרמניה. עבודת הדוקטור שלה עוסקת בחיבור בבא בוך, כינוי המקובל כיום לרומן אבירים שנכתב בידי אליהו בחור בין השנים 1507–1508, והיה לרומן האבירים הפופולרי ביותר בשפת היידיש. עיבוד של העבודה, בשם Bovo d’Antona by Elye Bokher - A Yiddish Romance, יצא לאור בשנת 2016 בהוצאת בריל בליידן.

לימדה שנים אחדות באוניברסיטת תל אביב. ארגנה כנסים מדעיים בישראל ובחו"ל בתחומי התמחותה.
פרסומיה בעברית, באנגלית ובאיטלקית עוסקים בעיקר ביידיש עתיקה, בספרות יידיש, בלשונות היהודים ובפילולוגיה של היידיש.

תרגמה לאיטלקית אחדים מסיפורי שלום עליכם וש"י עגנון.

==קישורים חיצוניים==

*[https://hebrew-literature.biu.ac.il/claudia קלאודיה רוזנצווייג] באתר המחלקה לספרות עם ישראל באוניברסיטת בר-אילן
*
*

==הערות שוליים==

קטגוריה:סגל אוניברסיטת בר-אילן: ספרות עם ישראל
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:מתרגמים לאיטלקית
רוזנות צווייבריקן

רוזנות צווייבריקן (בגרמנית: Grafschaft Zweibrücken) הייתה טריטוריה באימפריה הרומית הקדושה על שם צווייבריקן במדינת ריינלנד-פאלץ העכשווית. היא הוקמה בין 1182 ל-1190 במהלך מחלוקת ירושה של רוזנות זארבריקן והתקיימה עד 1394.

== הקמה ==
בית זארבריקן דורג בתחילת המאה ה-12 בין המשפחות הבולטות ביותר בדרום מערב גרמניה, עם נחלות גדולות בלורן, אלזס, חבל הסאר וריינלנד-פפאלץ. כוחם מתאפיין בצורה הטובה ביותר בעובדה שבני המשפחה החזיקו פעמיים במאה ה-12 בתפקיד רב העוצמה של הארכיבישוף-הבוחר של מיינץ. לכאורה, זמן קצר לאחר שנת 1100 הם זכו לחסות על מנזר הורנבך עם נחלות קרקע גדולות בין בליס ליער פפאלץ.
טירת צווייבריקן
במעבר ה-Schwarzbach, וכנראה בערך ב-1150, נבנתה טירת המים של צווייבריקן. עם חלוקת ירושה במשפחת הרוזנים של זארבריקן, נפלה צווייבריקן לבן הצעיר היינריך הראשון, שייסד את שושלת הרוזנים של צווייבריקן. סביב הטירה הוקמה עיירה והיא קיבלה זכויות עיר ב-1352 יחד עם הורנבך.

== התפתחות ==
מערכת העדפת הבן הבכור עדיין לא נכנסה לשימוש נפוץ וחלוקות הירושה המתמשכות בדרום מערב גרמניה השפיעו על שטחים רבים שהובילו לדעיכתן. זה היה נכון לגבי רוזנות צווייבריקן. בסביבות 1237, הרוזן היינריך הראשון הוריש את נחלותיו לבנו היינריך השני. בשנת 1282 ירשו את היינריך השני שניים מבניו, אברהרד הראשון ו-וולרם הראשון, ששלטו ברוזנות במשותף. מכיוון שלא תמיד הסכימו, ב-1286 החליטו לחלק את השטח. אברהרד הראשון קיבל את הרוזנות של למברג ווולרם הראשון את האדנות של צווייבריקן. חלוקה זו שוכללה עוד ב-1295 והתגבשה ב-1333 עם חלוקת האחוזות המשותפות האחרונות, וכתוצאה מכך נוצרו שתי רוזנויות עצמאיים.

=== רוזנות צווייבריקן-צווייבריקן ===
החלק המערבי של הרוזנות לשעבר, המורכב מהשטח סביב צווייבריקן וכמה חלקים אחרים, נפל בידי וולרם הראשון ונשאר בידי צאצאיו. הרוזן האחרון של קו וולרמייד, אברהרד השני, לא היו לו ילדים והיה מרושש על ידי סכסוכים רבים, ולכן הבטיח את נחלותיו ב-1385 לרוזנים פלטין מהקו הפאלטיני של בית ויטלסבאך. לאחר מותו ב-1394 הם ירשו את נחלותיהם החדשות וכך שלטו לראשונה במערב פפאלץ. לאחר האיחוד עם רוזנות ולדנץ בשנת 1444, קמה נסיכות פפאלץ-צווייבריקן.

=== מחוז צווייבריקן-ביטש ===
החלק המזרחי של אדמות צווייבריקן, הברונות של למברג, נפלה בידי אברהרד הראשון. בשנת 1297, הוא החליף כמה מעיירותיו עם הדוכס פרידריך השלישי מלורן וקיבל בתמורה את הטירה והלורדות של ביטש. הוא ייסד את שושלת הרוזנים של צווייבריקן-ביטש ששלטה על הברונות של למברג וביטש עד שהקו הגברי נכחד ב-1570.

== רוזני צווייבריקן ==
=== קו זארבריקן (1182–1286) ===
של קו רוזני זארבריקן
* 1182–1237 היינריך הראשון
* 1237–1282 היינריך השני
* 1282–1309 וולרם הראשון
* 1282-1286 האחים אברהרד הראשון ווולרם הראשון בשלטון משותף

=== הקו הוולרמיאני (1286–1394) ===
לאחר מותו של אברהרד הראשון, האח וולרם הראשון, המשיך בתור הראשון בקו וולרמייד
* 1286-1309 וולרם הראשון
* 1309–1311 זימון
* 1311–1366 וולרם השני
* 1366–1394 אברהרד השני

צווייבריקן, רוזנות
שירת רחל (ספר)

שירת רחל הוא ספר שיצא בשנת 1935 בו כונסו כל כתביה של רחל המשוררת (רחל בלובשטיין), עם רישומים מאת אבא פניכל.

הספר כולל את שני קובצי השירה: "ספיח" (1927) ו"מנגד" (1930) שפורסמו עוד בחייה, ואת קובץ השירים האחרון "נבו" שפורסם לאחר מותה (1932).

בנוסף לשירים שכתבה רחל, הספר כלל גם תרגומי שירה ומסות ושירים אשר לא פורסמו בעבר כמו "אשה" או "בתו".

השירים ב"שירת רחל" הודפסו לפי סדר כרונולוגי, וב"הערות" שבסוף הספר צוינו שינויים שהכניסה רחל לתוך שיריה.

כריכתו של הספר עוצבה בהתאם לכריכה שבחרה רחל לקבצים הראשונים – כריכה לבנה ופשוטה, שנשמרה בכל המהדורות בהן יצא הספר.

במלאת שבעים שנה לפטירתה, באפריל 2001, יצאה מהדורה מיוחדת של הספר.<ref></ref>

{| class="mw-collapsible mw-collapsed" width="750"
! style="background-color: gainsboro;" |שירים מתוך "ספיח"26x26 פיקסלים
|-
|
|}
{| class="mw-collapsible mw-collapsed" width="750"
! style="background-color: gainsboro;" |שירים מתוך "מנגד"26x26 פיקסלים
|-
|
|}
{| class="mw-collapsible mw-collapsed" width="750"
! style="background-color: gainsboro;" |שירים מתוך "נבו"26x26 פיקסלים
|-
|
|}

== הערות שוליים ==

קטגוריה:ספרים ישראליים
קטגוריה:ספרים בעברית
קטגוריה:רחל המשוררת
קטגוריה:שירים בעברית
קטגוריה:שירי רחל המשוררת
This Is What It Feels Like

This Is What It Feels Like (בעברית: ככה זה מרגיש) הוא המיני-אלבום השני של הזמרת-יוצרת האמריקאית גרייסי אברמס, שיצא לאור ב-12 בנובמבר 2021 על ידי חברת התקליטים אינטרסקופ רקורדס.<ref></ref> המיני-אלבום הוא בעיקרו מסוג פופ וכולל אלמנטים של בדרום פופ ואינדי פופ. אברמס הייתה שותפה לכתיבת כל הרצועות, ולהפקת הרצועה "Feels Like", ששימשה כסינגל המוביל של הפרויקט. את עיקר המיני-אלבום הפיקו ארון דסנר, ג'ואל ליטל ובלייק סלטקין.<ref></ref>

== רקע ==
במקום להוציאו כאלבום הבכורה הראשון שלה, בחרה אברמס לפרסמו כפרויקט, על מנת שתוכל להתפרסם יותר לפני שתוציא את אלבום הבכורה הרשמי שלה.<ref name=":0"></ref>

== רשימת רצועות ==

== היסטוריית יציאות לאור ==
{| class="wikitable plainrowheaders"
|-
! scope="col"| אזור
! scope="col"| תאריך
! scope="col"| פורמט (ים)
! scope="col"| חברת תקליטים
|-
! scope="row"| שונים
| 12 בנובמבר 2021
| אריך-נגן • הורדה דיגיטלית
| אינטרסקופ רקורדס
|}

== קישורים חיצוניים ==

==הערות שוליים==

קטגוריה:מיני-אלבומים מ-2021
קטגוריה:אלבומי גרייסי אברמס
קטגוריה:מיני-אלבומים באנגלית
קטגוריה:מיני-אלבומי חברת אינטרסקופ רקורדס